“เงินบาท” วันนี้เปิดตลาด 34.05 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.05 บ. แข็งค่าจากปิดตลาดวานนี้ 34.10 บ. ชี้กรอบเคลื่อนไหวกรอบเคลื่อนไหวในช่วง 33.90 - 34.20 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.05 บ. แข็งค่าจากปิดตลาดวานนี้ 34.10 บ. ชี้กรอบเคลื่อนไหวกรอบเคลื่อนไหวในช่วง 33.90-34.20 บาท/ดอลลาร์
24 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(24 มี.ค.66) เปิดตลาด 34.05 บาท/ดอลลาร์ แข็งเมื่อเทียบจากราคาปิดตลาดเมื่อวานที่ระดับ 34.10 บาท/ดอลลาร์
โดยดอลลาร์สหรัฐแข็งค่าขึ้นเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (23 มี.ค.) โดยดอลลาร์ฟื้นตัวในช่วงท้ายตลาด หลังจากที่อ่อนค่าลงในระหว่างวัน อันเนื่องมาจากการที่ธนาคารกลางสหรัฐ (เฟด) ส่งสัญญาณใกล้ยุติวงจรการปรับขึ้นดอกเบี้ย
กระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกลดลง 1,000 ราย สู่ระดับ 191,000 รายในสัปดาห์ที่แล้ว ซึ่งเป็นระดับต่ำสุดในรอบ 3 สัปดาห์ และต่ำกว่าที่นักวิเคราะห์คาดการณ์
โดยตลาดพันธบัตร มีกระแสเงินทุนต่างชาติซื้อสุทธิ 1,387 ล้านบาท และนักลงทุนต่างชาติซื้อ หุ้นสุทธิ 1,008 ล้านบาท
ส่วนกรอบค่าเงินบาทวันนี้ คาคว่าเคลื่อนไหวที่ ระดับ 33.90 – 34.20 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 34.10 บาท/ดอลลาร์